open-index/open-wikipedia-markdown huggingface dataset:
FK Nevėžis

O **Futbolo klubas Nevėžis** ye un club de fútbol lituano, d'a ciudat de Kėdainiai. Fue establito o 1962 y chuga en a Pirma lyga.

## Estadio
A devantadera d'o Kėdainių miesto centrinis stadionas se fació o 1945.

## Palmarés
* **[[A lyga]] (0):** 
* **[[Copa d'Lituania|Copas d'Lituania]] (5):** (1967, 1968, 1970, 1972, 1973)
* **[[Supercopa d'Lituania]] (0):**

## Posición en temporadas anteriors

## Chugadors
:*Categoría prencipal:* 
### Plantilla 2022
*Actualizato o  de [[2022]].*

## Referencias

## Vinclos externos

* / Pachina oficial d'o club.
DFK Dainava

O **Dzūkijos futbolo klubas Dainava** ye un club de fútbol lituano, d'a ciudat de Alytus. Fue establito o 2016 y chuga en a Pirma lyga (II).

## Estadio
A devantadera de l'Alytaus miesto centrinis stadionas se fació o 1926.

## Palmarés
* **[[Pirma lyga]] (1):** 2022
* **[[Copa d'Lituania|Copas d'Lituania]] (0):** 
* **[[Supercopa d'Lituania]] (0):**

## Posición en temporadas anteriors

## Referencias

## Vinclos externos

* / Pachina oficial d'o club.
Locustella fluviatilis

O **carrasclís de río** ( (Wolf, 1810)) ye una au d'a orden d'os *[[Passeriformes]]* y familia *[[Locustellidae]]* que se reproduz en l'este y centro d'Europa. Ye migratoria y pasa l'hibierno en l'interior d'o sud d'Africa, dende arredol d'o río Zambezi enta o sud dica la redolada de Pretoria en Sudafrica.

Ye insectivoro. Ista ye una especie furtiva que ye muit dificil de veyer, fueras d'as vegadas cuan canta. S'arrociega a traviés d'a hierba y la follarasca baixa. 
 
## Referencias

## Vinclos externos
Aythya fuligula

O **cureta** u **negrete** ( (Linnaeus, 1758)) ye una especie d'au d'a orden d'os Anseriformes y familia Anatidae que se reproduz en as redoladas templadas y d'o norte d'Eurasia. Ocasionalment se puede trobar como vesitant d'hibierno a lo luengo de totas dos costas d'os Estaus Unius y Canadá. Se creye que ha enamplau lo suyo rango tradicional con a mayor disponibilidat d'auguas ubiertas a resultas d'a extracción de ragualla y la propagación de musclos d'augua dolza, una d'as suyas birollas favoritas. Istos anades son migratorios en a mayor parti d'a suya aria de distribución y pasan d'hibierno en o sud y lo ueste d'Europa, o sud d'Asia y tot l'anyo en as Islas Britanicas.

Istas aus s'alimentan sobretot capuciando, pero de vegadas salen d'a superficie. S'alimentan de musclos, insectos acuaticos y cualques plantas. Bella vegada s'alimentan de nueiz.

## Referencias

## Vinclos externos
Toyota Prius

**Toyota Prius** ye un auto d'o segmento C desarrollau por Toyota. Toyota Prius s'ensambla en Toyota (Aichi) (Chapón). Amaneixió en o mercau en 1997 y se comerzializa dica hue. I hai cuatro cheneracions d'as cuals a zaguera ye de 2015.

Toyota Prius estió lo primer auto hibrido construyiu en serie. Numerosas interpresas de taxis han emplegau lo Prius mientres muitos anyos, an ha contrimostrau estar duradero y resistent. As companyías de taxis valuran o Prius per a suya economía de combustible en a ciudat.

## Referencias
Segmento A

Lo **segmento A** ye la primer categoría en o sistema de clasificación de turismos definiu per a Comisión Europea. Se fa servir pa la categoría mas chicota de turismos definida.

As vendas d'iste segmento representan arredol d'o 7-8 % d'o mercau en o decenio de 2010.

En 2020, os diez autos d'o segmento A mas vendius en Europa estioron Fiat Panda, Fiat 500, Toyota Aygo, Renault Twingo, Volkswagen Up!, Hyundai i10, Kia Picanto, Peugeot 108, Citroën C1 y Suzuki Ignis.
    
## Referencias
Calonectris diomedea

A **gaviota fina cenisosa** ( (Scopoli, 1769)) ye una au d'a orden d'os *[[Procellariiformes]]* y familia *[[Procellariidae]]* que se reproduz en islas rocosas y en costas escarpadas d'a Mediterrania, pero difuera d'a epoca de cría s'alimenta en l'Atlantico. Ye de color grisa pardisca con alas mas foscas y mayorment blanca debaixo. Lo pico ye de color amariella palida con una taca fosca amán d'a punta. Os sexos son iguals.

S'alimenta sobretot de peixes chicoz, pero tamién consume cefalopodos y crustacios. S'alimenta rozando la superficie u alimentando-se en a superficie, pero rara vegada se capuza per completo debaixo d'a superficie. A vegadas seguirá a ballenas y tonyinas pa replegar restas de birolla y atrapar chicoz peixes que puyan a la superficie. Tamién replegará os escartes d'os barcos pesquers.
 
## Referencias

## Vinclos externos
Strix uralensis

O **crabero d'os Urals** ( (Pallas, 1771)) ye una au d'a orden d'os *[[Strigiformes]]* y familia *[[Strigidae]]* que tien una distribución extremadament ampla que s'extiende enta lo ueste dica gran parti d'Escandinavia, a Europa oriental montanyosa y, esporadicament, Europa central, y dende allí s'extiende a traviés de Rusia dica l'este de Sakhalin y tot Chapón.

Ye tipico asociau con a vasta selva de taiga en Eurosiberia, encara que s'extiende a atros tipos de selvas, incluyidas as selvas mixtas y las selvas caducifolias templadas. Lo crabero d'os Urals ye bella cosa asinas como un cheneralista dietetico como muitos miembros d'o chenero Strix, pero per un regular depende localment de chicoz mamifers, especialment chicoz radedors.

## Subspecies
**S. u. uralensis* (Pallas, 1771).
**S. u. liturata* (Tengmalm, 1795).
**S. u. macroura* (Wolf, 1810).
**S. u. yenisseensis* (Buturlin, 1915).
**S. u. nikolskii* (Buturlin, 1907).
**S. u. fuscescens* (Temminck y Schlegel, 1847).
**S. u. hondoensis* (Clark 1907).

## Referencias

## Vinclos externos
Calidris mauri

O **bardero occidental** u **bardero d'Alaska** ( (Cabanis, 1857)) ye una especie d'au d'a orden d'os Charadriiformes y familia Scolopacidae que mide de 14–17&nbsp;cm, pesando a la raya de 22-35 g y con una envergadura alar de 35–37&nbsp;cm.

Lo suyo habitat de reproducción ye la tundra en l'este de Siberia y Alaska. Fan niedo en o solero per un regular debaixo de bella vechetación.

Emigran enta totas dos costas d'America d'o Norte y America d'o Sud, asinas como enta lo Caribe.
 
## Referencias

## Vinclos externos
Segmento B

Lo **segmento B** ye lo segundo mas chicot d'os segmentos europeus pa autos de pasachers entre lo segmento A y lo segmento C, seguntes o sistema de clasificación de turismos definiu per a Comisión Europea.

Lo segmento B ye o segmento mas gran d'Europa per volumen de vendas, representando o 20 per ciento d'as vendas totals d'automobils en 2020.

En 2020, os quince autos d'o segmento B mas vendius en Europa estioron: Renault Clio, Peugeot 208, Opel Corsa, Toyota Yaris, Volkswagen Polo, Dacia Sandero, Ford Fiesta, Citroën C3, Mini, Renault Zoe, Škoda Fabia, Hyundai i20, SEAT Ibiza, Audi A1 y Suzuki Swift..
    
## Referencias
Segmento C

Lo **segmento C** ye un segmento d'automóbils que s'ubica entre los segmentos B y D, seguntes o sistema de clasificación de turismos definiu per a Comisión Europea.

En 2011, lo segmento C teneba una quota de mercau europea d'o 23%.

En 2020 os autos d'o segmento C mas vendius en Europa estioron: Volkswagen Golf, Škoda Octavia, Ford Focus, Mercedes Clase A, Toyota Corolla, SEAT León, BMW Serie 1, Audi A3, Peugeot 308, Renault Mégane, Kia Ceed, Opel Astra, Mercedes-Benz CLA y Volkswagen ID.3.
    
## Referencias
Segmento D

Lo **segmento D** ye la cuarta categoría d'os segmentos europeus pa turismos y se describe como "autos grans" seguntes o sistema de clasificación de turismos definiu per a Comisión Europea.

En 2019 lo segmento D teneba una participación d'o 6,7% en o mercau cheneral d'automóbils.

En 2020, os quince autos d'o segmento D mas vendius en Europa estioron: BMW Serie 3, Volkswagen Passat, Tesla Model 3, Mercedes-Benz Clase C, Audi A4, Škoda Superb, Volvo S60/V60, Peugeot 508, Audi A5, Ford Mondeo, Opel Insignia, BMW Serie 4, Volkswagen Arteon, Toyota Camry y Polestar 2.
    
## Referencias
Segmento E

Lo **segmento E** ye un segmento d'automóbils que s'ubica entre los segmentos D y F seguntes o sistema de clasificación de turismos definiu per a Comisión Europea.

Lo segmento E ye un segmento nicho en Europa con arredol de 2% de penetración de mercau.

En 2020, os autos d'o segmento E mas vendius en Europa estioron: Mercedes-Benz clase E, BMW Serie 5, Audi A6, Volvo S90 y Porsche Taycan.
    
## Referencias
Segmento F

Lo **segmento F** ye la seisena categoría y la mas gran d'os segmentos europeus pa turismos, y siempre perteneixe a los "autos de representación" seguntes o sistema de clasificación de turismos definiu per a Comisión Europea.

Lo segmento F ye un segmento nicho en Europa con arredol de 0.2% de penetración de mercau.

En 2020, os autos d'o segmento F mas vendius en Europa estioron: BMW Serie 8, BMW Serie 7, Mercedes-Benz Clase S, Porsche Panamera y Audi A8.
    
## Referencias
Opel Senator

**Opel Senator** yera un auto d'o segmento F desarrollau por Opel que se fabricaba en Rüsselsheim (Alemanya) y Kikinda (Yugoslavia).

Amaneixió en o mercau en 1978 y se comerzializó dica 1993. Se fabricoron 129.644 unidaz. I habió dos cheneracions.

## Galería d'imáchens

 Imachen:Opel_Senator_front_20080303.jpg| Senator A u 1ª cheneración (1978–1986).
 Imachen:VauxhallOpel_Senator_Cambridge_1988.JPG| Senator B u 2ª cheneración (1987–1993).
.

## Referencias
Megahit-Festival Internacional d'a Canción d'a Mediterrania

**Megahit-Festival Internacional d'a Canción d'a Mediterrania** (en turco *Megahit-Uluslararası Akdeniz Şarkı Yarışması*) estió un festival de caracter anyal, en o que feban parti interpretes d'os países mediterranios (Portugal nomás ye parti d'a cuenca mediterranea). Lo festival fue transmitiu cada anyo dende 2002, dica l'anyo 2004 (que ha estau o suyo zaguer anyo d'emisión).

O festival fue creyau por End Productions. O unico presentador ta todas as suyas edicions estió Serhat Hacıpaşalıoğlu. Os atros estioron: Çağla Kubat chunto Tuğçe Kazaz (2002), Viktor Lazlo (2003) y Azra Akın chunto Deniz Seki (2004).

Beluns d'os participants que participoron en lo festival tamién participoron en Eurovisión como Eneda Tarifa (Albania 2016), Amila Glamočak (Bosnia y Herzegovina 1996) u Nuša Derenda (Eslovenia 2001).

## Participación

Bels países mediterranios como Alcheria, Chipre (u Chipre d'o Norte), Chordania, Libia u Palestina nunca no participoron.

## Atros festivals
*Festival d'a Canción Mediterranea
*Festival Internacional d'a Canción de Barcelona
*Olimpiada d'a Canción d'Atenas

## Vinclos externos
*  Pachina oficial d'o festival en a web de End Productions
Psittacula krameri

A **cotorra de Kramer** ( (Scopoli, 1769)) ye una especie d'au d'a orden d'os *[[Psittaciformes]]* y familia *[[Psittaculidae]]* que nativa d'Africa y India, y que agora s'ha introduciu en muitas atras partis d'o mundo an as poblacions salvaches s'han establiu y se crían pa lo comercio de mascotas exoticas. Como una especie de mascota popular, as aus escapadas han colonizau cuantas ciudaz de tot o mundo, incluyiu lo norte y l'ueste d'Europa. En os Países Baixos, a población salvache en as cuatro arias urbanas mas grans (Amsterdam, Rotterdam, Utrecht y Den Haag) s'estimó en 20 000 aus en 2021. S'estiman dica 5000 parellas en Bruselas d'una población orichinal que estió liberada en 1974 per o propietario d'o zoolochico y parque d'atraccions Meli, amán de l'Atomium, que quereba fer que Bruselas estase mas colorida. En Alemanya, istas aus se troban a lo luengo d'o Rin en as prencipals arias urbanas como Colonia u Düsseldorf. Atras poblacions se troban arredol de París, Roma, Palermo, Chenova, Barcelona y Lisbona.

As cotorras de Kramer son una menaza directa pa las poblacions d'o moriciego mas gran d'Europa, *[[Nyctalus lasiopterus]]*, ya que as cotorras compiten con os moriciegos per os puestos d'anidación y atacan y matan a los adultos antis de colonizar lo suyo habitat.

Son populars como mascotas y tanto os masclos como as fembras tienen a capacidat d'imitar a fabla humana.

## Subspecies
**P. k. krameri*.
**P. k. parvirostris*.
**P. k. manillensis*.
**P. k. borealis*.
 
## Referencias

## Vinclos externos
Pastor roseus

O **tordo roso** ( (Linnaeus, 1758)), tamién **tordo americano rosa**, ye una especie d'au d'a orden d'os Passeriformes y familia Sturnidae.

*Pastor roseus* ye un au muit gregaria, y gosa formar grans bandadas rudiosas, que en ocasions pueden estar una plaga pa os cautivadors de cerials u hortals; as aus se sienten fuertement atraitas per os árbols en flor. Manimenos, tamién son muit beneficiosas pa los labradors perque s'alimentan de plagas como os langostos, lo que abuega lo suyo numero.

L'aria de reproducción d'ista au se troba en estepas, semidisiertos y disiertos d'Asia Central y lo sud-este d'Europa. Ye un migrant fuerte y hiberna en India y Asia tropical.

S'alimenta sobretot de fruitas, lulos, néctar de flors, granos de cerials y insectos.
 
## Notas


## Referencias

## Vinclos externos
Calidris alba

O **bardero patinegro** u **bardero blanco** ( (Pallas, 1764)) ye una especie d'au d'a orden d'os *[[Charadriiformes]]* y familia *[[Scolopacidae]]* que mide entre 18 y 20&nbsp;cm de luengo y lo suyo peso oscila entre 40 y 100 g.

Se reproduz en l'Arctico circumpolar y ye un migrant de larga distancia, viachando entre 3.000 y 10.000&nbsp;km dende os suyos puestos de reproducción dica os suyos puestos d'hibernada en America d'o Sud, o sud d'Europa, Africa y Australia.

S'alimenta de chicoz cangriellos y atros chicoz invertebraus.

## Subspecies
**C. a. alba* (Pallas, 1764).
**C. a. rubida* (Gmelin, 1789).
 
## Referencias

## Vinclos externos
Thalasseus sandvicensis

A **falceta d'augua patinegra** u **falceta d'augua de pata negra** ( (Latham, 1787)) ye una especie d'au d'a orden d'os *[[Charadriiformes]]* y familia *[[Laridae]]* que mide de 37 a 43&nbsp;cm de luengo con una envergadura de 85 a 97&nbsp;cm y lo suyo peso oscila entre 180 y 300 g.

Se reproduz en Europa dica la Mar Caspia y fa hibernada en Sudafrica, India y Sri Lanka. 
 
## Referencias

## Vinclos externos
Garache

Un ** garache** ye un espacio cubierto y zarrau con clau, pa guardar-ie vehíclos. En una casa unifamiliar en una población u en una zona residencial se gosa fer una distribución d'a casa u d'os chalets de manera que i haiga un local pa guardar vehíclos u pa almagacenar atras cosas.

Os edificios comunitarios gosan tener un *garache comunitario* a on se puet crompar u logar una plaza d'estacionamiento en una planta de l'aparcamento.

Tamién se diz garache a un puesto profesional (taller mecanico) pa fer treballos de reparación en os vehíclos.

## Etimolochía
A parola *garache* proviene d'o francés *garage*, que deriva d'o verbo *garer* (guardar).

## Referencias

## Se veiga tamién
* Aparcamento.
* Taller mecanico.
Semaforo

Un **semaforo** ye un dispositivo, por un regular electrico, que regula o trafico de vehíclos y piatons en as interseccions de camins. O tipo mas frecuent tien tres luces de colors:
* Verda (2), ta avanzar, ya que no i hai obstaclos.
* Roya (1), ta aturar-se ascape.
* Amariella u ambre (3) como paso entre o verde y o royo, u precaución si ye intermitent.

L'ambre tien un significau diferent si ye intermitent (pasar con precaución) u si ye fixo (aturar-se, si a velocidat que levamos permite fer-lo con seguridat).

## Referencias
Armas Toivonen

**Armas adam Toivonen**, mas conoixitou como **Armas Toivonen** y naixiu de Halikko, (Gran Ducado de Finlandia, Rusia hue Finlandia) o30 de chinero de 1899 y muerto en Hensinki (Finlandia) o 12 de setiembre de 1973, estió un atleta finés especializau en cursas de fondo.

Compitió en os Chuegos Olimpicos de Los Angeles 1932 con l'equipo de Finlandia, en istos chuegos aconsiguió un tercer puesto y a medalla de bronce, precediu por o campión Juan Carlos Zabala y o subcampión Sam Ferris. Dos anyos mas tarde, tamién en a preba de maratón, aconsiguió estar campeón d'Europa de 1934 en o Campionato d'Europa celebrau en Torino.
Myiopsitta monachus

A **cotorra d'Archentina** u **cotorra monche** ( (Boddaert, 1783)) ye una au d'a orden d'os *[[Psittaciformes]]* y familia *[[Psittacidae]]* que tien una longaria meya de 29&nbsp;cm, una envergadura de 48&nbsp;cm y un peso de 100 g. As fembras tienden a estar entre un 10 y un 20 % mas chicotas.

Ye de color verda brilant, con o peito grisenco y l'abdomen amariello verdisco. A suya vida meya ye de 20 a 30 anyos. Tien o suyo orichen en as redoladas templadas y subtropicals d'Archentina y los países vecins d'America d'o Sud.

S'han rechistrau poblacions salvaches autosuficients en cuantos estaus d'Estaus Unius y cuantas rechions d'Europa.

Espanya ha prohibiu la posesión, venda, cría y trafico de cotorras monche dende 2013.

En Zaragoza amaneixioron arredol de l'anyo 2000 y lo suyo numero creixió rapidament dica aconseguir mas de 1500 eixemplars en 2011. Manimenos lo concello aconsiguió reducir lo suyo numero, a lo contrario que en atras ciudaz como Madrit (an viven mas de 12000 eixemplars), Barcelona u Malaga.

## Subspecies
**M. m. monachus* (Boddaert, 1783).
**M. m. calita* (Boddaert, 1783).
**M. m. cotorra* (Finsch, 1868).
 
## Referencias

## Vinclos externos
Oxyura jamaicensis

L**'aneda de Chamaica** ( (Gmelin, 1789)) ye una especie d'au d'a orden d'os Anseriformes y familia Anatidae que ye d'America d'o Norte. O suyo habitat de reproducción son os lacos y estanyos paulencos. Fan niedo en una preta vechetación paulenca amán de l'augua.

Son migratorios y hibernals en badías costeras, lacos y estanyos no conchelaus.

Istas aus capuzeyan y nadan baixo l'augua. S'alimentan sobretot de simients y radices de plantas acuaticas, insectos acuaticos y crustacios.

Estioron importaus a lo Reino Uniu en 1948 per o conservacionista Sir Peter Scott. Como resultau d'os escapes d'as coleccions d'aus en zaguerías d'o decenio de 1950, s'establioron en Gran Bretanya, dende an s'extendioron a Europa. Ye incluyida dende 2016 en a lista d'Especies Exoticas Invasoras d'a Unión Europea.

## Subspecies
**O. j. jamaicensis*.
**O. j. andina*.
**O. j. ferruginea*.
 
## Referencias

## Vinclos externos
Tadorna ferruginea

L**'aneda caniella** u **aneda canela** ( (Pallas, 1764)) ye una especie d'au d'a orden d'os Anseriformes y familia Anatidae que mide de 58 a 70&nbsp;cm de luengo con una envergadura de 110 a 135&nbsp;cm. Tien lo plumache corporal de color parda anaranchada con o tozuelo mas palido, mientres que a coda y as plumas de vuelo d'as alas son negras, en contraste con as coberteras alares blancas. Ye un au migratoria que pasa d'hibierno en o subcontinent indio y se reproduz en o sud-este d'Europa y Asia central, encara que i hai chicotas poblacions residents en o norte d'Africa.

Ye un au sobretot nocturna. Ye omnivora y s'alimenta d'hierbas, chitos chóvens de plantas, cerials y plantas acuaticas, asinas como d'invertebraus acuaticos y terrestres.
 
## Referencias

## Vinclos externos
Anas bahamensis

L**'aneda de Bahamas** ( (Linnaeus, 1758)) ye una especie d'au d'a orden d'os *[[Anseriformes]]* y familia *[[Anatidae]]* que se troba en a mar Caribe, America d'o Sud y as Islas Galapagos. Ocurre en auguas con bella salinidat, como lacos salobrencos, estuarios y manglars.

S'alimenta de plantas aquaticas y chicotas creaturas obtenidas per prebatina. Lo niedo ye en o solero debaixo d'a vechetación y amán de l'augua.

## Subspecies
**A. b. bahamensis*.
**A. b. rubirostris*.
**A. b. galapagensis*.
 
## Referencias

## Vinclos externos
Lonchura maja

O **capuchín capiclaro** u **capuchet de capeza clara** ( (Linnaeus, 1766)) ye una especie d'au d'a orden d'os *[[Passeriformes]]* y familia *[[Estrildidae]]* que se puede trobar en a peninsula malaya, Sumatra, Java, Bali y Celebes.

Frecuenta almarchals y canyizars, y s'alimenta de roz y simients de graminias.
 
## Referencias

## Vinclos externos
Oxyura leucocephala

L**'aneda de cabeza blanca** u **guite cabeciblanco** ( (Scopoli, 1769)) ye una especie d'au d'a orden d'os *[[Anseriformes]]* y familia *[[Anatidae]]* que mide uns 45&nbsp;cm de luengo. Lo masclo tien o tozuelo blanco con corona negra,pico azul y plumache griso royisco. A fembra tien un pico fosco y una coloración pro mas amortada. O suyo habitat de reproducción son os lacos d'auguas ubiertas y vechetación preta en a marguin. Se capuza baixo l'augua y s'alimenta de vechetación aquatica asinas como de bella materia animal. Ye mas prebable que s'aluenye nadando d'una menaza percibida que vuele. Iste anade ye conoixiu en Espanya, Africa d'o Norte, Asia Occidental y Asia Central. As poblacions son disminuyindo, sobretot a resultas d'a perda d'habitat y a contaminación.
 
## Notas


## Referencias

## Vinclos externos
Onomatopeya

Una **onomatopeya** ye lo proceso de creyar una palabra que foneticament imita, se pareix u suchiere lo soniu que describe. Tal palabra en ella mesma tamién se diz onomatopeya.

Encara que un soniu en particular ye escuitau de traza semellant per personas de diferents culturas, a ormino s'expresa per meyo de l'emplego de diferents cadenas de consonants en diferents idiomas.

Onomatopeya proviene d'o latín *onomatopoeia*, y ista d'a palabra griega componida *ὀνοματοποιία* que significa 'fer u creyar nombres'.

## Cualques eixemplos
### Sonius d'animals

*Can: *guau guau*, *nyap nyap*, *llau llau*.
*Cotorniz: *cualcairá*, *guai guarat*.
*Cuervo: *cracrá*.
*Gallo: *quiquiriquí*, *cocoricó*.
*Grilla: *gri gri*.
*Muchuelo: *mius mius*.

### Sonius d'obchectos

*Campana: *dilín-dilán*, *din-dan*, *din-don* (muerte).
*Esquillas: *tolón tolón*, *tilín tilín*.
*Tronzador: *rico-raco*.
*Trucador: *trus trus*.
*Zuecos: *carric carrac*.

## Bibliografía
* Rafel Vidaller (2001) "Onomatopeyas y atros sonius en aragonés", en *Estudios y rechiras arredol d'a luenga aragonesa y a suya literatura. Autas d'a II Trobada* (Uesca, 18-20 de noviembre de 1999) pp.&nbsp;231–244. Instituto de Estudios Altoaragoneses - Publicazions d'o Consello d'a Fabla Aragonesa.
    
## Referencias
Volkswagen ID.3

**Volkswagen ID.3** ye un auto electrico d'o segmento C desarrollau por Volkswagen. Volkswagen ID.3 s'ensambla en diversas fabricas en diferents países, entre ellas en Zwickau (Alemanya), Dresde (Alemanya) y Anting (China). Amaneixió en o mercau en 2019 y se comerzializa dica hue.

## Referencias
Cupra Born

**Cupra Born** ye un auto electrico d'o segmento C desarrollau por SEAT, S.A. y comercializau a traviés d'a suya marca Cupra. Cupra Born s'ensambla en Zwickau (Alemanya). Amaneixió en o mercau en 2021 y se comerzializa dica hue. Prene o suyo nombre d'o barrio *[[El Born]]* de Barcelona.

## Referencias
Uella marta

**Marta** (d'o chermanico *< *marthor*) ye o nombre que se da en bels puestos d'os Pireneus a las uellas negras.

Tradicionalment, os pastors d'as zonas pirenencas d'o País Basco, Aragón y Catalunya deciban *martas* a las uellas d'os suyos rabanyos que naixeban con a suya piel totalment negra. Se creyeba que istos animals teneban un gran poder machico y yeran mas caros de vender en as ferias.

Se pensaba que teneban o poder de protecher a tot o rabanyo d'os rayos y as malautías , por ixo istas uellas no heban d'estar marcadas ni tampoco no les ne podeba escodar. D'atra man, cualsiquier danyo a o suyo pelache reduciría as suyas propiedaz machicas.

En l'Alto Aragón se teneba a creyencia de que as uellas negras yeran bruixas repentidas y reencarnadas en istos animals pa estar honestos y buenos.

Manimenos, en atras partis d'o País Basco y os Pirineus, por influyencia d'a Ilesia Catolica y a maldición d'a color negra (y luent de l'antiga creyencia local), as uellas negras han estau consideradas desenfortunadas. En ixe caso, istos animals pierden a suya valor y son deseparaus d'a resta d'o rabanyo pa no causar desgracia. Como en muitos atros casos, isto se puet tractar d'un intento d'o cristianismo pa mirar d'eliminar as antigas creyencias paganas..

En as vals pirenencas d'Arièja, i hai una leyenda que recenta que una princesa d'Aragón nomás quereba minchar que miollo de uella negra. Ista princesa mandó matar a todas as *martas* d'ixos monts pa minchar-se-las. Dezaga d'iste mito puet estar o sacrificio ritual d'istos animals, que bella vegada fuoron ofreixius a os dioses y diosas..

## Atras denominacions
Os eixemplars de uellas melanicas (negras) se conoixen como **martas** u **maritas** en Sobrarbe, como **pardas** en Echo, y como **morinas** en Cinco Villas.

## Bibliografía
*  *Pequeño diccionario de mitología vasca y pirenaica*. Olivier de Marliave. Editorial Alejandria, Barcelona 1995.

## Referencias

## Se veiga tamién
* Ahari
Chuez

Un **chuez** u **chuche**  (u una **chueza** u **chuchesa** si ye muller, d'o latín *iūdex*) ye un funcionario de l'administración de chusticia. As suyas funcions, formación y nombramiento pueden variar seguntes os países.

En Aragón o chuez d'instrucción diriche as investigacions endrezadas a resolver os crimens, mientres que en atros países ista faina corresponde a os fiscals. Por un regular, en os países que se richen por o dreito romano, os chueces son funcionarios de carrera, mientres que en os anglosaxons, a vegadas son electos.

## Clases y categorías
* Chuez de primera instancia.
* Chuez d'instrucción.
* Chudgau de primera instancia y instrucción.

### Especials u historicos
* Baile.
* Chusticia.
* Machistrau.

## Referencias

## Se veiga tamién
* Exhorto.
Sonia Manzano

**Sonia Manzano**, naixida de South Bronx (Nueva York) o 12 de chunio de 1950, ye una escritora, presentadora y actriz estausunidense. Como actriz ye conoixida prencipalment per interpretar o personache humano de *María* en Sesame Street dende 1971 dica 2015 quan albandonó de forma voluntaria a serie.

## Vinclos externos

*  Sonia Manzano en IMDb.
*  Sitio web oficial.
Volkswagen Beetle

**Volkswagen Beetle** (en aragonés *escarabacho*), oficialment **Volkswagen Tipo 1**, yera un auto d'o segmento C desarrollau por Volkswagen. Volkswagen Beetle s'ensamblaba en diversas fabricas en diferents países, entre ellas en Wolfsburg (Alemanya) y Puebla de Zaragoza (Mexico).

Yera un auto de baixo coste produciu entre os anyos 1938 y 2003, exceptuando a epoca d'a Segunda Guerra Mundial. Estió lo primer auto d'a marca Volkswagen y se construyioron 21 millons de unidaz, superando a Ford T como lo modelo unico mas vendiu en a historia (modelos como lo Volkswagen Golf y Toyota Corolla comprenden cuantas cheneracions).

En 1974, o Volkswagen Golf substituyió a lo Beetle. Igualment en 1998 s'introdució lo Volkswagen New Beetle, construyiu sobre la plataforma d'o Volkswagen Golf contemporanio con un estilo que recuerda a lo Tipo 1 orichinal, que remanió en producción dica 2019.

Volkswagen Tipo 1 recibió numbrosos nombres populars que dimpués estioron adoptaus per Volkswagen en a suya publicidat y nomenclatura: *Escarabajo* en Archentina, Chile u Espanya; *Käfer* en Alemanya, *Coccinelle* en Francia, *Cucaracha* en Guatemala y Honduras, *Maggiolino* en Italia, *Vocho* u *Vochito* en Mexico, *Tortuguita* en Panamá, *Garbus* en Polonia, *Volky* en Puerto Rico, *Cepillo* en Republica Dominicana, *Kaplumbaga* en Turquía, *Bug* en Estaus Unius, *Beetle* en Reino Uniu, *Fusca* en Brasil, Paraguai y Uruguai, *Buba* en Croacia,...

## Referencias
Chardinero

Un **chardinero** (u **chardinera** si ye muller) ye a persona que tien por ocupación u oficio o cudiau y mantenimiento d'un chardín.

## Descripción
Entre as fainas d'os chardiners se troban a conservación de simients u bulbos adintro d'o plantero; o cautivo de flors y plantas dica que tiengan a buena edat suficient pa estar trasplantadas a tierra d'un chardín. Istas primeras actividaz gosan realizar-se baixo teito, en l'hibernadero, pero tamién pueden fer-se en terrenos habilitaus en l'exterior.

Os chardiners también s'ocupan de parar y tractar a tierra en a s'han de ficar, a poda, os empeltres, a retirada de flors y plantas muertas y a suya substitución por atras, a mezcla y preparación d'insecticidas y atros productos pa o tractamiento de plagas u abono d'o chardín. En o chardín, plantan as flors y atras plantas seguntes o programa estableixiu atendendo a criterios esteticos. Amás, paran os tormos u a hierba artificial

## Ferramientas basicas

**[[rasclo]]s*, emplegaus pa afloixar o terreno
**[[pala]]s*, emplegadas pa socavar u pa remover a tierra
**[[ixada]]s*, de cuantas grandarias, se fan servir pa remover y fer surcos en a tierra
**escoba de jardinero*, s'usa pa retirar os repuis cheneraus en o treballo
**[[radedera]]s*, sirven pa sacar as malas hierbas
**[[tallaciespe]]*, maquina electrica que talla o ciespe y l'almadazena en un recipient
**[[bufafuellas]]* u *[[bufafuellas|bufador]]*, maquina que prochecta aire pa retirar repuis de hierba y fuellas
**[[escarificadora]]*, maquina que reculle o fieltro d'a tierra que no reculle o tallaciespe.

## Notas


## Referencias

## Vinclos externos
Arcane

**Arcane** (tetulada en pantalla como **Arcane: League of Legends**) ye una serie de televisión d'animación d'acción y aventuras pa adultos creyada per Christian Linke y Alex Yee pa Netflix. Producida per Fortiche baixo a supervisión de Riot Games, ye ambientada en o universo ficticio d'o videochuego League of Legends, y se centra sobretot en as chirmanas Veyié y Jinx.

A historia se desembolica en o universo de League of Legends, en o mundo conoixiu como Runaterra. Dentro d'iste mundo, i hai dos ciudaz opuestas deseparadas per un puent: Piltover y Zaun. Piltover ye la ciudat academica y cientifica, centrada en o progreso d'a humanidat per meyo d'os grans inventos, mientres que Zaun ye tot lo contrario, rabals plenos de criminalidat y malfeiturías sin garra mena d'autoridat que meta orden mas dillá d'as bandas de crimen organizau. As tensions y rivalidaz que existen entre estas dos ciudaz trestalla a familias y amigos como en o caso d'as chirmanas Vi y Jinx, u de Jayce y Viktor, dos amigos inventors y aprendices d'o lechendario cientifico Heimerdinger. Totas istas relacions s'esbordarán con a creyación de Hextech en Piltover, una tecnolochía con a cual cualsequier persona ye capable de controlar a enerchía machica, mientres que en Zaun una nueva droga transforma a los humans en mostros.

## Personaches
### Principals
* **[[Jinx (League of Legends)|Powder/Jinx]]** (Ella Purnell).
* **Vi** (Hailee Steinfeld).
* **Silco** (Jason Spisak).
* **Jayce** (Kevin Alejandro).
* **Viktor** (Harry Lloyd).
* **Heimerdinger** (Mick Wingert).
* **Caitlyn** (Katie Leung).

## Temporadas

## Referencias
Ford Ka

**Ford Ka** yera un auto d'o segmento A desarrollau por Ford. Ford Ka s'ensamblaba en diversas fabricas en diferents países, entre ellas en Almussafes (Espanya),São Bernardo do Campo (Brasil) y Tychy (Polonia). Amaneixió en o mercau en 1996 y se comerzializaba dica 2021. I habió tres cheneracions d'as cuals a zaguera yera de 2016.

## Galería d'imáchens

 Imachen:Ford_Ka_front_20071011.jpg| 1ª cheneración (1996).
 Imachen:Ford_Ka_II_front_20100809.jpg| 2ª cheneración (2008).
 Imachen:2017_Ford_KA%2B_Zetec_1.2_(1).jpg| 3ª cheneración (2016).
.

## Referencias
Dacia Sandero

**Dacia Sandero** ye un auto d'o segmento B desarrollau por Dacia. Dacia Sandero s'ensambla en diversas fabricas en diferents países, entre ellas en São José dos Pinhais (Brasil), Envigado (Colombia), Casablanca (Marruecos), Mioveni (Rumania), Moscú (Rusia) y Pretoria, (Sudafrica) . Amaneixió en o mercau en 2008 y se comerzializa dica hue. I hai tres cheneracions d'as cuals a zaguera ye de 2021.

## Galería d'imáchens

 Imachen:Dacia_Sandero_1.4_MPI_Ambiance_Feuerrot.JPG| 1ª cheneración (2008).
 Imachen:Dacia_Sandero_TCe_90_eco²_Lauréate_(II)_–_Frontansicht,_21._April_2013,_Münster.jpg| 2ª cheneración (2012).
 Imachen:2021_Dacia_Sandero_Comfort_1.5.jpg| 3ª cheneración (2021).
.

## Referencias
Chardín

Un **chardín** (d'o francés *jardin*, huerto), ye una zona de terreno a on se cautivan especies vechetals, con a posiblilidat de incluyir atros elementos como fuents u esculturas, pa o placer d'os sentius.

Fer istos huertos sin una finalidat economica, nomas por o goyo estetico, rastra una luenga tradición, y ya yeran famosos os Chardins penchaus de Babilonia, consideraus como una d'as marabiellas d'o mundo antigo, lo que denota que istos espacios d'ocio son populars dende fa milenios. En l'actualidat dentro d'as grans ciudaz chugan un rol muito important en l'amilloramiento d'a calidat de vida d'os pobladores, integraus en as retes verdas d'as ciudatz ditas areas verdas y chunto a la capacidat d'os árbols pa reducir la polución de l'aire, prencipalment  CO<sub>2</sub>, asinas como lo suyo efecto de refuchio climatico y funcionando como barrera pa lo rudio reducindo la contaminación acustica, funcionando a lo mesmo tiempo como refuchio pa la biodiversidat local.

Un chardín puede incorporar tanto materials naturals como feitos por l'hombre (paisachismo). Os chardins occidentals son cuasi universalment basaus en as plantas. Manimenos, bels tipos de chardins orientals, como os chardins zen, no las fan servir guaire, u dreitament no las incluyen.

A chardinería ye l'arte de creyar istos espacios, y acompanya a l'arquitectura, ya que son un complemento d'os edificios y, mesmo, a sobén tienen construccions en o suyo disenyo.

A lo largo d'a Historia os chardins han variau no nomás en os suyos estilos sino tamién en relación a las especies. A incheniería chenetica y o desarrollo d'os viveristas han aportau gran diversidat de variedaz hibridas adaptadas a requerimientos d'o disenyo. Tamién a corrient ecolochica planifica un chardín parando cuenta en as plantas autoctonas d'a rechión, permitindo asinas o buen manello d'a biodiversidat existent.

## Elementos d'o chardín

Los elementos d'un chardín consisten en:

* Elementos y condicions naturals:
** A tierra.
** As rocas.
** A luz.
** O viento.
** L'augua de plevia u atras fuents.
** L'aire.
*** Contaminación.
*** Proximidat l'oceano u mar (salinidat).
** As plantas.
* Elementos construyius:
** Baranas.
** Senders.
** Basas, chardins acuaticos u atros elementos como sistemas de drenaches.
** Terraus, patios y porches.
** Iluminación.
** Escultura.
** Edificios como gazebos, pergolas y caprichos.

## Tipos de chardín
Los chardins se pueden clasificar de muitas formas;
Per lo suyo uso:
* Chardín publico, a vegadas tamién conoixiu como parque, de propiedat publica lo suyo uso gosa estar ubierto pa totas las personas.
* Chardín privau, de propiedat privada puet estar pa desfrute personal, ubierto u con visita con pago d'una dentrada.
Per los eixemplars exhibius:
* Chardín de cactus.
* Chardín de falagueras.
* Chardín de hierba.
* Chardín de ciespe.
* Hortal.
* Chardín de rosas.

## Se veiga tamién
* Parque.
* Chardín Zen.

## Referencias

## Bibliografía
*  Panzini, Franco, *Per i piaceri del popolo. L'evoluzione del giardino pubblico in Europa dalle origini al XX secolo*. Bolonya, Zanichelli Editore, 1993.

## Vinclos externos
Veilador

Un **veilador** u **vilador** ye un espacio hostelero exterior (bien en patios u a l'aire libre). A sobén se estableixe como una prolongación externa d'un negocio ya existent como puet estar una tabierna, un restaurant u hotel que se puet realizar a piet de carrera bien siga en o espacio d'una plaza, un chardín, un mirador con anvistas, en o porche d'un edificio, en una sala, u chunto a atros veiladors en un bulevard. Se composa d'una serie de mesas «vestidas» (ye decir con un mantel) y un conchunto de siellas arredol. Iste servicio puet estar protechiu con una pergola (parasols u uembrerillas) que guardan a os clients d'o mal orache, u que proporcionan uembra. Os veiladors han estau emplegaus en os puestos turisticos como espacios de servicio hostelero de valura anyadida. O cobro de propinas debidas a o servicio d'o cambrero penderá d'os costumbres, normas y usaches de cada país.

## Caracteristicas
O veilador quedará catalogau por o numero de mesas a estar atendidas por os cambreros. En muitos casos a suya aria de servicio ye subchecta a impuestos municipals por ocupar una superficie urbana u vía publica, o suyo uso por temporada, horarios d'ubertura y zarre, publicidat, disposición d'os veiladors en a vía publica, instalación d'electricidat, etc. Puet disponer d'un aria acotada con chardineras, baranas u toldos, y mesas y siellas gosan estar feitas con materials que permitan estar montadas en prencipiar a chornada y desmontadas en rematar a mesma. O suyo utillache minimo gosa estar un sarvilletero, un menú y un mantel puestos sobre a mesa. Tamién puet disponer de servicios d'acondicionamiento como aire acondicionau, estufas, filo musical, pantallas, etc.
 
A gama, muit ampla puet ir dende veiladors de restaurants de luxo dica veiladors d'autoservicio.

## Notas


## Referencias
Bob McGrath

**Robert Emmett McGrath**, naixiu d'Ottawa (Illinois) o 13 de chunio de 1932, ye un actor, cantaire, musico y autor infantil estausunidense conoixiu prencipalment per interpretar a lo personache humano de *Bob Johnson* en a serie de televisión Sesame Street.

## Vinclos externos

*  Bob McGrath en IMDb.
Troglodytes troglodytes

O **rei d'as barzas** u **mosqueta** ( (Linnaeus, 1758)) ye una especie d'au d'a orden d'os Passeriformes y familia Troglodytidae que se troba en Eurasia y Africa (Magreb).

Mide de 9 a 10&nbsp;cm de luengo y tien una envergadura de 13 a 17&nbsp;cm. Pesa arredol de 10 g. Tien una coda muit curta que a ormino se mantiene tiesa, un cuello curto y un pico relativament luengo y delgau.

Lo rei d'as barzas ye una au de cutio activa, en constant movimiento en busca d'insectos, a l'aire libre u entre la espesa vechetación.

Yera una au sagrada pa los druidas, qui la consideraban *rei de totas as aus*, y feban servir as suyas notas mosicals pa la divinería.

Lo rei d'as barzas ye un d'os animals d'o zodiaco celta.

## Nombres
Se conoixe con as diferents variants de **rei de as barzas** en Toledo d'a Nata, **rei de las barzas** en Beranui, **rei d'a barza** en a Fueva, **rei de a barza** en l'Aínsa, as Corz, Moriello de Sant Pietro, **rei de la barza** en Aiguascaldas, Campo, Capella, **rei de ra barza** en Pozán de Vero, Salas Altas y **rei de la barza pardo** en Campo. Tamién se rechistran **reipetit de la barza** en Pozán de Vero y simplament **reipetit** en Beranui y Pandicosa. Atras formas relacionadas son **barzalero** y **barcero**, rechistrada en Labata, asinas como **escachamatas**, **chafamatas** u **escondematas**.

A forma **mosqueta** tamién se troba prou estendillada, rechistrando-se en Abiego, Alcoleya de Cinca, Arascués, Benás, Castilló de Sos, Grist, Lanacha, Monzón, la Puebla de Castro, Sant Chuan de Plan, Uesca y a val de Chistau y a val de Vio.

En Sobremont ye conoixiu como **caracol** y en Tarazona y Moncayo **caracolero**, rechistrando-se en los Fayos, Torrellas a forma **caracolico**. Atros nombres pa ista au son **cochín**, rechistrau en Echo y Xabierregai, **estañaburros** en a Guarta, **loye**, **mosca** rechistrau en Fonz, Huerta de Vero y Tierrantona, **pediuelo** y **xarrón**.

## Notas


## Referencias

## Vinclos externos
Pararrayos

Un **pararrayos** ye un instrumento de protección contra os rayos inventau en l'anyo 1752 por Benjamin Franklin que tien por obchecto estar l'elemento con mas posibilidaz de recibir l'impacto d'o rayo en un aria determinada. En caso de cayida d'o rayo sobre o pararrayos, iste canaliza a suya enerchía de forma mas u menyos controlada dica a correspondient toma de tierra, evitando asinas os posibles danyos a construccions y personas presents en a zona.

## Referencias

## Se veiga tamién
* Alta tensión electrica
* Campo electrico
* Electricidat
Fratercula arctica

O **frairet** u **flairet** ( (Linnaeus, 1758)) ye una especie d'au d'a orden d'os Charadriiformes y familia Alcidae que ye nativa de l'Oceano Atlantico.

Pasando l'agüerro y l'hibierno en l'oceano ubierto d'as fredas mars d'o norte, o frairet torna a las redoladas costeras a l'encomienzo d'a temporada de reproducción en zaguerías d'a primavera. Fa niedo en colonias en o cobalto d'as cinglas, cavando un cado en o cual mete un solo uego blanco.

Ye l'au oficial d'a provincia canadiense de Terranova y Labrador.

Mide de 28 a 30&nbsp;cm de luengo dende a punta d'o suyo pico gruixudo dica la suya coda de punta roma. A suya envergadura ye de 47 a 63&nbsp;cm y en tierra mide uns 20&nbsp;cm d'altaria. Lo masclo ye per un regular un mica mas gran que la fembra, pero tienen a mesma color. A frent, a coroneta y a foyeta son de color negra brilant, igual que la esquena, as alas y la coda. As partis inferiors de l'au, o peito, a tripera y las coberteras inferiors d'a coda son blancas. Totas dos patas y los grans piez palmeaus son de color narancha brilant, lo que contrasta con as zarpas esmoladas y negras. Lo pico ye muit distintivo. De costau, o pico ye amplo y triangular, pero visto dende alto, ye estreito. A metat amán d'a punta ye de color roya anaranchada y la metat amán d'o tozuelo ye grisa.

A dieta d'o frairet consiste cuasi en a suya totalidat en peix.

Historicament, os frairez s'atrapaban y se minchaban frescos, salaus en salmuerra u zafumaus y ixucaus. Os frairez agora son protechius per a lechislación, y en os países an a caza encara ye permitida, como Islandia y las Islas Feroe, as leis estrictas aprevienen a sobreexplotación.

## Subspecies
**F. a. arctica*.
**F. a. grabae*.
**F. a. naumanni*.

## Referencias

## Vinclos externos
Unión de Juventudes Comunistas de España

La **Unión de Juventudes Comunistas de España** (en aragonés *Unión de Choventuz Comunistas d'Espanya*) **UJCE** u **Juventud Comunista** (en aragonés *Choventut Comunista*, popularment conoixida tamién como *La Juve*) ye la organización chuvenil d'o Partido Comunista de España, independient en l'organizativo y autonoma en lo politico. Actúa dentro d'a linia estratechica y lo programa d'o PCE, encara que participa en a suya elaboración en aportando-ie la perspectiva chuvenil.

Se define como una organización politica chuvenil de clase, democratica, revolucionaria, republicana, laica, feminista, internacionalista y ecolochista. Edita la revista *Achitación*. O suyo himno se diz *"[[La Joven Guardia]]"*.

## Referencias
Museu de Tapices d'a Seu de Zaragoza

O **Museu de Tapices d'a Seu de Zaragoza** ye un museu de tapices situau en l'antigo archivo d'a Seu d'o Salvador de Zaragoza.

O Museu expone parti d'a important colección (actualment se i amuestran 23), composada por 63 tapices d'os sieglos XV, XVI y XVII, teixius en os famosos tallers europeus d'Arrás, Tournai y Bruselas. Beluns d'istos fuoron donaus a o Cabildo por arcebispes de Zaragoza como Alonso d'Aragón u Andrés Santos, estando beluns procedents d'as coleccions reyals d'os monarcas aragoneses.
O museu permite veyer cuantas epocas d'evolución de l'arte d'o tapiz, por o que se puet considerar una d'as mas relevants y completas coleccions en l'ambito internacional. O Museu tenió o suyo orichen en 1932 y actualment conta con tres salas d'exposición permanente y una sala de depositos. En o Museu se pueden veyer amás, cuantas piezas d'orfebrería, pinturas, ornamentos sagraus, esculturas, etc. En un almadacén u deposito ubicau en o mesmo museu se guardan a resta d'os tapices d'a colección, beluns d'éls encara sin restaurar.

## Os tapices
### Funcions
Os tapices d'a Seu han serviu a o largo d'os sieglos pa decorar os espacios publicos y privaus y dar solemnidat a bels actos civils y relichiosos como vodas u coronacions. En concreto, ye documentau o costumbre dende o sieglo XV de penchar as telas en a seu mientres tot l'anyo liturchico, costumbre que se restrinchió posteriorment a o monumento de Semana Santa, practica que se prolargó dica a decada de 1970.

## Series de tapices

Os tapices mas antigos presents en o Museu corresponden a la serie d**A Pasión'', con dos tapices dataus en o primer tercio d'o [[sieglo XV]]: ''Misterios d'a Pasión dica a preparación en a Cruz'' tamién conoixiu como ''Historia d'a Pasión'', y ''A Crucifixión y a Resurrección''. Istos tapices siguen con fidelidat o dito "estilo d'Arrás", creyau por o conoixiu centro licero d'ista localidat [[Francia|francesa]] d'a rechión de [[Flandres]], que produció as suyas obras en a primera metat d'o [[sieglo XV]].

D'a segunda metat d'o [[sieglo XV]] datan atras tres series caracterizadas por a suya adscripción a o "estilo de Tournai", por situar-se en ista ciudat un importante taller flamenco a o que s'atribuye un eixemplar en a Seu: o tapiz d'a ''Expedición de Bruto ta Aquitania'', conoixiu como o tapiz d**As Naus*.

As series mas destacadas d'a colección catedralicia de tapices, ordenadas cronolochicament, son:


== Referencias ==


== Enlaces externos ==
* 
*  [https://web.archive.org/web/20220308171125/https://ge-iic.com/files/1congreso/MorenoCristina.pdf Tratamiento de restauración del conjunto de textiles hallados en el sepulcro de D. Hernando de Aragón, Siglo XVI], *International Institute for Conservation of Historic and Artistics Works'', Grupo espanyol.
Alopochen aegyptiaca

L**'auca d'Echipto** ( (Linnaeus, 1766)) ye una especie d'au d'a orden d'os *[[Anseriformes]]* y familia *[[Anatidae]]* que ye nativa d'Africa a lo sud d'o Sahara y la val d'o Nilo.

As aucas d'Echipto yeran consideradas sagradas per os antigos echipcios.

## Descripción
En edat adulta tien una medida d'entre 63 y 73&nbsp;cm de luengo. Os sexos d'ista especie son identicos en o plumache, pero os masclos son un mica mas grans en promeyo.

## Distribución
A suya zona natural y d'an ye nativa son belunas zonas d'Africa a lo sud d'o Sahara y la val d'o Nilo, en l'actualidat bi ha poblacions en tota a metat sud d'Africa. A resultas d'a suya popularidat sobretot como au ornamental, as aus fuchitivas son comunas y s'han establiu como poblacions salvaches en zonas d'Europa Occidental, Estaus Unius y Nueva Zelanda.

## Alimentación
As aucas d'Echipto gosan minchar simients, follamen, hierbas y tallos de plantas. Ocasionalment, mincharán langostas, cucos u atros animals chicoz.

## Referencias

## Vinclos externos
Estrilda astrild

O **coralet común** u **astrilde de coralet** ( (Linnaeus, 1758)) ye una especie d'au d'a orden d'os *[[Passeriformes]]* y familia *[[Estrildidae]]* que ye orichinaria de l'Africa subsahariana, manimenos s'ha introduciu en muitas atras rechions d'o mundo. Ye popular y facil de mantener en cativerio.

A suya dieta consiste sobretot en simients de tasquizal, pero en ocasions tamién minchan insectos, especialment mientres a temporada de reproducción cuan s'amenesta mas proteína.

## Subspecies
**E. a. kempi* (Bates, GL, 1930).
**E. a. occidentalis* (Jardine & Fraser, 1852).
**E. a. peasei* (Shelley, 1903).
**E. a. macmillani* (Ogilvie-Grant, 1907).
**E. a. adesma* (Reichenow, 1916).
**E. a. massaica* (Neumann, 1907).
**E. a. minor* (Cabanis, 1878).
**E. a. cavendishi* (Sharpe, 1900).
**E. a. niediecki* (Reichenow, 1916).
**E. a. angolensis* (Reichenow, 1902).
**E. a. jagoensis* (Alexander, 1898).
**E. a. rubriventris* (Vieillot, 1817).
**E. a. damarensis* (Reichenow, 1902).
**E. a. astrild* (Linnaeus, 1758).
**E. a. tenebridorsa* (Clancey, 1957).
 
## Referencias

## Vinclos externos
Spalt

**Spalt** (en franco oriental *Schbåld*) ye una ciudat de Bavera, Alemanya. Se troba en o districto de Roth.

## Alcaldes
Lista d'alcaldes democraticos dende 1945:

## Puestos d'intrés
*Kornhaus.
*Casa d'a ciudat (*Rathaus*).
*Ilesia St. Nikolaus.
*Torretons: Obere Torturm, Reifenturm, Diebsturm.
*Schlenzger-Haus.

## Fiestas
*Hopfenzupferfest, agosto.

## Personalidaz naixitas de Spalt
* Georg Spalatin (1484-1545).

## Ciudaz achirmanadas
* Bad Sauerbrunn (Austria).
* St. Cloud (Estaus Unius).
Sendero pa caminar descalzo

Os **senders pa caminar descalzo** son senders que se mantienen limpios y son mantenius periodicament, de traza que se puede realizar senderismo descalzo en un entorno apto pa personas habitualment calzadas. Os senders pa caminar descalzo gosan incluyir muitas estacions d'aventura, lo que permite a los vesitants experimentar a sensación d'as testuras d'o solero baixo os suyos piez; vadiar ríos, fango, arrigachuelos u basetons; y exercitar a chimnasia de piez, l'equilibrio y a escalada. En Alemanya son muit populars y reciben o nombre de *Barfußpfad*.

Iste concepto fue desarrollau per primera vegada en o sieglo XIX per Sebastian Kneipp, un d'os fundadors d'o movimiento de medicina naturopatica. Él creyeba que aplicar a los piez una variedat d'estimulos naturals tendría beneficios terapeuticos. Isto ye relacionau con l'antiga practica d'a reflexolochía, practicada en China mientres milars d'anyos pa la relaxación y pa promover a lonchevidat.
    
## Referencias
Großer Brombachsee

O **Großer Brombachsee** ye un entibo que se troba en a rechión d'a Franconia Meya. Construyiu entre 1983 y 1999, ye l'entibo mas gran de Franconia con una fondura maxima de 32,5 m y 17,5&nbsp;km de costa.

Os chiquez entibos Kleiner Brombachsee y Igelsbachsee adchacents se fan servir pa regular o livel d'o Großer Brombachsee. En l'entibo se practican numbrosas actividaz ludicas como windsurf, kitesurf y navegación a vela. I hai amás cuantas plachas, una d'ellas nudista.

## Referencias